Author: mbielikova
Last saved by: Maskara Matej
Company: MFSR

Predkladacia správa

Návrh na zrušenie úlohy č. 3 v mesiaci máj z Plánu legislatívnych úloh vlády Slovenskej republiky na rok 2011 predkladá Ministerstvo financií Slovenskej republiky 
z vlastnej iniciatívy.

Na  základe Plánu legislatívnych úloh vlády Slovenskej republiky na rok 2011 malo Ministerstvo financií Slovenskej republiky v mesiaci máj predložiť na rokovanie vlády Slovenskej republiky návrh zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov.

Zámerom návrhu novelizácie zákona Národnej rady Slovenskej republiky č. 18/1996 Z. z. o cenách v znení neskorších predpisov mala byť optimalizácia rozsahu a kompetenčného usporiadania cenovej politiky štátu. Po analýze a prehodnotení súčasného stavu v oblasti cien a rozsahu kompetencií jednotlivých cenových orgánov dospelo Ministerstvo financií Slovenskej republiky k názoru, že zmeny, ktoré by táto novela zákona priniesla, sa nevyžadujú. V prípade nevyhnutného riešenia iných úprav v oblasti cien bude novela tohto zákona predložená ako iniciatívny návrh. 

Predložený materiál vzhľadom na svoj charakter nemá finančný, ekonomický, environmentálny vplyv, vplyv na zamestnanosť ani podnikateľské prostredie.